Document ID: 32013R1203

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1203/2013 ΤΟΥ ΣΥΜΒΟΥΛΊΟΥ
της 26ης Νοεμβρίου 2013
για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΕ) αριθ. 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) αριθ. 961/2010 (1) και ιδίως το άρθρο 46 παράγραφος 2,
Εκτιμώντας τα ακόλουθα:
(1)
Στις 23 Μαρτίου 2012, το Συμβούλιο εξέδωσε τον κανονισμό (ΕΕ) αριθ. 267/2012 σχετικά με περιοριστικά μέτρα κατά του Ιράν.
(2)
Με την απόφασή του της 16ης Σεπτεμβρίου 2013 στην Υπόθεση T-489/10 (2), το Γενικό Δικαστήριο της ΕΕ ακύρωσε τις αποφάσεις του Συμβουλίου να συμπεριλάβει τις Ναυτιλιακές Γραμμές της Ισλαμικής Δημοκρατίας του Ιράν, Bushehr Shipping Co. Ltd, Hafize Darya Shipping Lines (HDSL), Irano - Misr Shipping Co., Irinvestship Ltd, IRISL (Malta) Ltd, IRISL Club, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Leadmarine, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd και Valfajr 8th Shipping Line Co. στον κατάλογο των προσώπων και οντοτήτων που υπόκεινται στα περιοριστικά μέτρα στο παράρτημα ΙΧ του κανονισμού (ΕΕ) αριθ. 267/2012.
(3)
Οι Ναυτιλιακές Γραμμές της Ισλαμικής Δημοκρατίας του Ιράν, Bushehr Shipping Co. Ltd, Hafize Darya Shipping Lines (HDSL), Irano - Misr Shipping Co., Irinvestship Ltd, IRISL (Malta) Ltd, IRISL Europe GmbH, IRISL Marine Services and Engineering Co., ISI Maritime Ltd, Khazar Shipping Lines, Marble Shipping Ltd, Safiran Payam Darya Shipping Lines (SAPID), Shipping Computer Services Co., Soroush Saramin Asatir Ship Management, South Way Shipping Agency Co. Ltd και Valfajr 8th Shipping Line Co. θα πρέπει να συμπεριληφθούν εκ νέου στον κατάλογο των προσώπων και των οντοτήτων που υπόκεινται σε περιοριστικά μέτρα στο παράρτημα ΙΧ του κανονισμού (ΕΕ) αριθ. 267/2012, βάσει νέου σκεπτικού που αφορά καθεμιά από τις εν λόγω οντότητες.
(4)
Τα αναγνωριστικά στοιχεία σχετικά με οντότητα στον κατάλογο των προσώπων και οντοτήτων που υπόκεινται σε περιοριστικά μέτρα στο παράρτημα ΙΧ του κανονισμού (ΕΕ) αριθ. 267/2012 θα πρέπει να τροποποιηθούν
(5)
Τρεις οντότητες θα πρέπει να απαλειφθούν από τον κατάλογο των προσώπων και οντοτήτων που υπόκεινται σε περιοριστικά μέτρα στο παράρτημα ΙΧ του κανονισμού (ΕΕ) αριθ. 267/2012.
(6)
Προκειμένου να διασφαλιστεί ότι τα μέτρα που προβλέπονται στον παρόντα κανονισμό είναι αποτελεσματικά, θα πρέπει να τεθεί σε ισχύ την ημερομηνία της δημοσίευσής του,
ΕΞΈΔΩΣΕ ΤΟΝ ΠΑΡΌΝΤΑ ΚΑΝΟΝΙΣΜΌ:
Άρθρο 1
Το παράρτημα ΙΧ του κανονισμού (ΕΕ) αριθ. 267/2012 τροποποιείται σύμφωνα με το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Νοεμβρίου 2013.

Labels: 18
5